आमजन से जुड़ी है कांग्रेस की विचारधारा : गौड़
नगरपरिषद के सभापति शौकत अली गौड़ ने कहा कि कांग्रेस की विचारधारा आम जनता से जुड़ी हुई है। कांग्रेस राज में गरीब आम जनता के हितों को ध्यान में रखते हुए ही योजनाएं लागू की गई है। गौड़ शनिवार को स्थानीय बाइपास रोड स्थित बीएम मार्बल प्रतिष्ठान में कांग्रेस के नवनियुक्त कार्यकारिणी पदाधिकारियों के अभिनंदन समारोह में बोल रहे थे। मार्बल व्यवसायी हाजी बिलाल अहमद लोहार की ओर से कार्यक्रम आयोजित किया गया था। इस मौके पर पार्टी के नवनियुक्त जिला कोषाध्यक्ष हाजी अब्दुल सत्तार निमड़ी ने कहा कि प्रदेश संगठन से मिली जिम्मेदारी का वे निष्ठा से निर्वहन करेंगे। भाजपा की केन्द्र राज्य सरकार की नीतियों से अजीज चुकी जनता आगामी विधानसभा चुनावों में निश्चित रूप से कांग्रेस राज की बाट जो रही है। रियांबड़ी ब्लॉक अध्यक्ष अनवर लोहार ने कहा कि कांग्रेस संगठन में पहली बार लोहार समाज को बड़ी जिम्मेदारी मिली है एवं हाजी अब्दुल सत्तार को कोषाध्यक्ष बनाया गया, जिससे पूरे समाज में खुशी की लहर है। कार्यक्रम के दौरान आयोजक बिलाल अहमद ने जिला कोषाध्यक्ष अब्दुल सत्तार लोहार, सभापति शौकत अली गौड़, जिला प्रवक्ता नवरतनमल सिंगोदिया, जिला महासचिव बिरदाराम नायक, ग्रामीण ब्लॉक अध्यक्ष भंवराराम डूडी, विक्रम सिंह जूसरी, कानजी सरपंच, पार्षद नूर हसन खत्री आदि का माला एवं साफा पहनाकर अभिनंदन किया। इस अवसर पर हाजी बिलाल अहमद, हाजी गफूर, फयाज अहमद, अनवर लोहार, अब्दुल वहीद, हुसैन अहमद, रमजान अली, महबूब अली, हाजी शहाबुद्दीन, मो. सलीम, हाजी सदीक, हाजी शौकत, मइनुदीन, हाजी मो. मालावत, शब्बीर अहमद, मइनुदीन, सद्दाम हुसैन सहित अनेक लोग मौजूद थे।
लाडनूं|कांग्रेसकी जिला इकाई की कार्यकारिणी में पूर्व जिला परिषद सदस्य खींवाराम घिंटाला को जिला महासचिव के रूप में शामिल किए जाने पर यहां कांग्रेस कार्यकर्ताओं ने माल्यार्पण करके उनका स्वागत किया। इस अवसर पर यहां डीडवाना रोड पर स्थित गुरुकुल शिक्षण संस्थान में एक समारोह हुआ। समारोह में स्वागत के बाद कांग्रेस के जिला महासचिव घिंटाला ने कहा कि समर्पित निष्ठावान सिपाही की तरह कांग्रेस के लिए अपनी जिम्मेदारी का निर्वहन करेंगे। उन्होंने कहा कि वे इस क्षेत्र में कांग्रेस को मजबूत बनाने एवं समस्त कार्यकर्ताओं को एकजुट करने को प्राथमिकता देंगे तथा टीम भावना से कार्य करते रहेंगे। कार्यक्रम में नानूराम कालेरा, ओमप्रकाश जाट, झूमर राम चौधरी, श्रवण राम खीचड़, बस्तीराम चोयल, मो. इकबाल, नानूराम जांगिड़, पप्पूराम मेघवाल, शंकर आकाश, हरफूल राम, इंजीनियर योगेन्द्र घिंटाला, गोपालराम गिंवारिया, आशाराम, भंवरलाल ढाका आदि उपस्थित थे।
मकराना. कोषाध्यक्ष सहित अन्य कांग्रेसियों का अभिनंदन करते लोग।
लाडनूं. कांग्रेस महासचिव बनने पर घिंटाला का सम्मान करते हुए कांग्रेसी।
hin_Deva hin_Deva hin_Deva hin_Deva awa_Deva